ต้องบอกก่อนว่าหนูเป็นโรคกำแพงหัวใจรั่วตั้งแต่2ขวบ จนปัจจุบันคุณบอกว่าหายขาดแล้วค่ะเพราะว่าตอนนี้นัดเจอ2ปีครั้ง รู้สึกมาเดือนนึงแล้วค่ะว่าพอกินน้ำเย็นจะรู้สึกว่าน้ำมันไหลไปทางหน้าอกซ้าย คือกังวลว่ามันจะเป็นโรคอะไรรึป่าวคะแล้วสาเหตุมาจากอะไร
สวัสดีค่ะ อาการรู้สึกว่าดื่มน้ำแล้วน้ำไหลไปทางหน้าอกซ้ายนั้น อาจจะยังไม่ใช่อาการที่จำเพาะเจาะจงต่อโรคกำแพงหัวใจรั่วในที่นี้น่าจะหมายถึง ลิ้นหัวใจรั่ว ซึ่งเป็นโรคที่เกิดจากความผิดปกติของลิ้นหัวใจที่ทำให้ลิ้นหัวใจปิดไม่สนิท เป็นสาเหตุให้เลือดไหลย้อนกลับ หัวใจจึงต้องทำงานหนักขึ้นเพื่อสูบฉีดเลือดให้เพียงพอ อาการมักมาด้วยอาการเหนื่อยง่าย จะมากหรือน้อยขึ้นกับขนาดของรูรั่ว วิงเวียนศีรษะ เป็นลม เจ็บแน่นหน้าอก รู้สึกหัวใจเต้นผิดปกติ และขาบวมได้ แต่ไม่จำเป็นต้องเกิดในทุกคน หากเป็นรูขนาดเล็กหรืออยู่ในบริเวณที่สำคัญต่อการบีบตัวของหัวใจไปเลี้ยงร่างกายน้อย ก็อาจจะมีอาการได้น้อยมากๆแนะนำการติดตามอาการกับแพทย์สม่ำเสมอ เพราะควรได้รับการตรวจร่างกาย และตรวจเพิ่มเติมเช่นอัลตราซาวน์ตรงหัวใจดูเป็นระยะและหากมีอาการของโรคหัวใจรั่วที่รุนแรงดังกล่าวไป ควรรีบไปพบแพทย์ทันที สามารถดูแลสุขภาพได้เหมือนคนทั่วไป และควรออกกำลังกายที่ไม่หนักจนเกินไปอย่างสม่ำเสมอด้วย